

Samarbejdsmøde med nye ejere: Nounou og Simon / bestyrelsesmøde d. 20/4-2022

**Deltagere:**

Ejere af faciliteter: Nounou Schmidt og Simon Johansen

Bestyrelsesmedlemmer: Bodil Roskjær, Rikke Galler, Karina Josefsen, Lene Havgaard

Suppleanter: Maiken Brarup, Hanne Josefsen

Andre: Kassér – Pia Toft Juul, Støtteklubben – Helle Nikolaisen (ved velkomst)

Afbud: Bestyrelsesmedlem - Nanette Schou

|  |  |
| --- | --- |
| **Emne** |  |
| **Velkommen og præsentation** | Hjertelig velkommen til de nye ejere: Nounou og Simon. Helle præsenterede støtteklubben, som står for årets ridelejr, cafeen ved stævner, rengøring af rytterstuen, hyggen etc.KÅR og støtteklubben er 2 forskellige foreninger. Støtteklubben ejer elevhestene. |
| **Kontrakt og samarbejde** | Det blev aftalt at kontrakten mellem ejere og klubben fortsætter som den er indtil 1/7. Derefter mødes Hanne, Nounou og Simon.Tovholder: Hanne |
| **Årsplan for 2022 og traditioner i KÅR** | **Stævner**Der afholdes træningsdag i maj, september og november. Næste træningsdag i spring og dressur er den 7/5-22.Derudover afholdes der C-stævne i dressur hhv d 18-19/5 og d 13-14/8, samt D-stævne i september og januar. Vi har pt ikke mulighed for at afholde C-stævner indendørs eller B-stævner udendørs pga opvarmningsforhold.Der har desværre været for få tilmeldinger til de seneste springstævner og de er derfor blevet aflyst. **Ridelejr**Støtteklubben arrangerer ridelejr hvert år i juni. I år er det fra d 17-19/6.**Hundevenner**Vores hundevenner afholder stævne indendørs 2 gange om året. De betaler for at bruge faciliteterne.**Junior Udvalget**Vores junior udvalg blev valgt ind i marts 2022 og arbejder på deres første arrangement. Der er tradition for at juniorudvalget står for et vis antal arrangementer for børn i løbet af året.**Derudover afholdes arbejdsdage og der var engang en tradition med at holde en sommerfest og have ridemærkeundervisning.**  |
| **Ønsker og fremtidige forbedringer** | **Udvidelse af den lille hal**Klubbens allerstørste ønske er at få udvidet den lille hal, så de sidste meter for enden af hallen inddrages. Det vil gøre det muligt at have elevundervisning i den lille hal og øge kapaciteten om eftermiddagen markant i vinterhalvåret. En potentiel udvidelse vil kræve flytning af en el-tavle, materialer til barriere, evt bund samt opgradering af vandingsanlægget. Simon og Nounou har allerede bedt om tilbud på el-delen.Tovholder: Simon (tilbud)**Bunde**Derudover har klubben et stort ønske om at få fiberbund i den store hal og hvis muligt i begge haller. Den nuværende bund består af sand og flis/sol-affald og klubben mener at betale ca 50.000kr/året for at vedligeholde bunden. Materialepris for fiberbunde i begge haller skal forventes at ligge i omegnen af 130.000kr + moms samlet. Finansiering af dette skal undersøges. Simon vurderer i første omgang, hvor akut det er med nyt fyld, så ønskerne kan prioriteres.Tovholder: Simon Vi diskuterede muligheden for at forlænge den lille hal og skifte bundene i samme omgang og derefter flytte elevundervisningen og evt hæve prisen på facilitetskort.**Vanding**Vandingsanlægget i den lille hal kan bruge en opgradering. Vandingsanlægget i den store hal kører ikke helt optimalt, hvilket også er en af grundene til at bunden har en tendens til at ende på midten. Karina og Rikke vil høre VVS-venner, om de har mulighed for at hjælpe.Tovholder: Karina og Rikke**Højtaler**Stævneudvalget vil finde et passende anlæg, der kan bruges ved afholdelse af stævner. Penge er sat af.Tovholder: Rikke**Strømforbrug, solceller og Grøn Certificering (Bæredygtighed)**Klubben betaler iflg aftale 12.500kr/kvartal i strøm, men især med stigende priser, så dækker dette beløb pt ikke den reelle udgift. Det reelle forbrug kendes ikke. Der kunne spares på strømmen ved at skifte lyset i ridehallen til LED. Det skal forventes at koste i omegnen af 100.000kr. Simon har derudover foreslået at undersøge muligheden for solceller på taget og vil få et tilbud på dette. *Trine har efter mødet foreslået, at der bliver taget kontakt til 2 x Steen. De runde lamper er muligvis allerede med LED.* Tovholder på tilbud: SimonRideklubber kan blive ’Bæredygtighedscertificerede’ hos DRF. Hanne og Lene vil undersøge, hvad denne certificering kræver samt undersøge muligheder for finansiering gennem fonde og puljer Tovholder: Hanne og Lene mødes den 3/5 kl 17:00**Handlingsplan for kværke**KÅR har pt ingen handlingsplan i tilfælde af kværkeudbrud. Hvem og hvordan meldes det ud, og hvordan håndteres det rent praktisk. Tovholder: Karina og Nounou**Opdatering af hjemmesiden**Nounou laver et skriv omkring opstaldning etc og sender til Hanne, som opdaterer hjemmesiden.Tovholder: Nounou og Hanne**Undervisning**Der er ønske om at undervisningen gøres mere struktureret og gennemskuelig, så det er nemmere at finde et tidspunkt at træne i hallen. Der foregår pt en del ikke-annonceret undervisning af en række forskellige undervisere. Bestyrelsen drøfter dette på næste mødeTovholder: Karina (ift. at sætte på dagsorden til næste møde).**Harven**Simon har alverdens udstyr til etablering og vedligehold af ridebaner og har foreslået, at klubben derfor sælger harven.**Springtårne i hallen**De to store tårne i den store hal stammer fra engang, hvor der blev afholdt springstævner på KÅR. De bliver pt ikke brugt og spørgsmålet er om de igen kommer i brug eller evt skal sælges for at pladsen kan blive bedre udnyttet.**Pris på facilitetskort**Prisen på facilitetskort skal have et gennemsyn. Det kunne være godt at få en forståelse for priser i de omkringliggende klubber/privatsteder med haller og hvad de tilbyder. Dette forudsætter dog også at der er nemmere adgang til at træne i hallerne.Tovholder: Karina (ift. dagsorden til næste bestyrelsesmøde)**Møder**Nounou og Simon deltager ikke fast på bestyrelsesmøder, men deltager gerne, når det ønskes.  |
| **Elevhestene** | Vi har pt 9 elevheste inklusive Dina og arbejder på at finde en erstatning for Morgan, som vi desværre mistede i julen. Der betales pt 1500kr/boks/måned inklusiv moms. Der ligger en særskilt aftale for Dina.Elevhestene går på døgnfold i sommerferien. |

**Næste bestyrelsesmøde bliver online tirsdag den 24/5. Karina udarbejder en dagsorden.**